ആഡംബര കപ്പലിലെ ലഹരിപാര്ട്ടി: ആരുടെ മകനെന്ന് നോക്കേണ്ടത് ഞങ്ങളുടെ ജോലിയല്ല, മുഖം നോക്കാതെ നടപടിയെടുക്കുമെന്ന് എന്സിബി ന്യൂഡല്ഹി: മുംബൈയിലെ ആഡംബരകപ്പലില് ലഹരിമരുന്ന് പിടിച്ച സംഭവത്തില് മുഖം നോക്കാതെ നടപടിയെടുക്കുമെന്ന് നാര്ക്കോട്ടിക്സ് കണ്ട്രോള് ബ്യൂറോ. എന്സിബി സംഭവത്തില് ഉള്പ്പെട്ടിരിക്കുന്നത് വ്യവസായിയുടെയോ സിനിമാ താരത്തിന്റെയോ മകന് ആണോയെന്ന് ഏജന്സി നോക്കില്ലെന്നും പ്രതികള് ആരുടെ മകനാണെന്ന് നോക്കേണ്ടത് ഏജന്സിയുടെ ജോലിയല്ലെന്നും എന്.സി.ബി മേധാവി വ്യക്തമാക്കി. ആരാണ് വ്യവസായിയുടെ മകന്, ആരാണ് സിനിമാ താരത്തിന്റെ മകന്, ഇത് നോക്കുന്നത് തങ്ങളുടെ ജോലിയല്ല. ഒരേ പോലെയായിരിക്കും നടപടിയെടുക്കുക. ഇത് ഭാവിയിലും തുടരുമെന്നാണ് എന്സിബി മേധാവിയുടെ പരാമര്ശം. ഈ നെറ്റ്വര്ക്കില് ആരെങ്കിലും ഉള്പ്പെട്ടിട്ടുണ്ടെന്ന് കണ്ടെത്തിയാല് അവര് ഏത് ഇന്ഡസ്ട്രിയില്പ്പെട്ടവരായാലും നടപടിയെടുക്കുമെന്ന് മേധാവി കൂട്ടിച്ചേര്ത്തു. ഇന്ന് മുംബൈ തീരത്തെ ആഡംബര കപ്പലില് നാര്ക്കോട്ടിക്സ് കണ്ട്രോള് ബ്യൂറോയുടെ നേതൃത്വത്തില് നടത്തിയ റെയ്ഡില് പത്ത് പേര് പിടിയിലായിരുന്നു.ബോളിവുഡ് നടന് ഷാരൂഖ് ഖാന്റെ മകന് ആര്യന് ഖാന് ഉള്പ്പടെയാണ് പിടിയിലായത്.ഇവരില് നിന്നായി കൊക്കെയ്ന്,ഹാഷിഷ്, എം.ഡി.എം.എ എന്നിവയുംഎന്സിബി പിടിച്ചെടുത്തു. രണ്ടാഴ്ച മുമ്ബ് ഉദ്ഘാടനം ചെയ്ത കോര്ഡേലിയ ക്രൂയിസ് ലൈനറിന്റെ എംപ്രസ് കപ്പലിലാണ് എന്സിബി റെയ്ഡ് നടത്തിയത്.